Սերժ Սարգսեան այս առթիւ աշխատանքային այցելութիւն մը տուաւ Արցախ։ Հայաստանի եւ Արցախի համագործակցութեան ծիրէն ներս, Սերժ Սարգսեան եւ Բակօ Սահակեան այցելեցին Արցախի պաշտպանութեան բանակի սպայակոյտի կեդրոնը, ուր տեղի ունեցաւ տարեվերջի աւանդական խորհրդակցութիւնը։ Բարձրաստիճան հրամանատարներու մասնակցութեամբ քննարկուեցան բանակաշինութեան վերաբերեալ հարցեր։ Խորհրդակցութեան մասնակիցները լսեցին նաեւ Արցախի պաշտպանութեան բանակի հրամանատար Լեւոն Մնացականեանի զեկոյցը։